

 LĒMUMS

Ādažos, Ādažu novadā

2024. gada 29. augustā **Nr.** **333**

**Par detālplānojuma izstrādes uzsākšanu īpašumam “Diži”, Iļķenē**

Ādažu novada pašvaldības dome izskatīja SIA “ĀDAŽU INDUSTRIJA” (reģistrācijas Nr. 40103622213, juridiskā adrese: Lejupes iela 4, Ādaži, Ādažu nov., Latvija, LV-2164, turpmāk - Iesniedzējs) 30.07.2024. iesniegumu (reģistrēts 30.07.2024. ar Nr. ĀNP/1-11-1/24/3890) ar lūgumu pieņemt lēmumu par detālplānojuma uzsākšanu un darba uzdevuma izdošanu nekustamā īpašuma “Diži”, Iļķenē (kadastra Nr. 8044 006 0015) zemes vienībā ar kadastra apzīmējumu 8044 006 0015, lai pamatotu derīgo izrakteņu ieguvi.

Izvērtējot ar iesniegumu saistītos apstākļus, tika konstatēts:

1. Nekustamais īpašums “Diži”, ar kadastra Nr. 8044 006 0015 (turpmāk – Īpašums) sastāv no zemes vienības "Diži", Iļķenē, Ādažu pag., Ādažu nov., ar kadastra apzīmējumu 8044 006 0015, 12.69 ha platībā un ir ierakstīts Ādažu pagasta zemesgrāmatas nodalījumā Nr. 100000129301 uz Iesniedzēja vārda;
2. Saskaņā ar Ādažu novada teritorijas plānojumu (apstiprināts ar Ādažu novada pašvaldības domes 27.03.2018. lēmumu Nr.49 “Par Ādažu novada teritorijas plānojuma un Vides pārskata projekta apstiprināšanu un par saistošo noteikumu Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi” izdošanu”, un Ādažu novada pašvaldība domes 27.03.2018. saistošajiem noteikumiem Nr.7 „Ādažu novada teritorijas plānojuma grafiskā daļa un teritorijas izmantošanas un apbūves noteikumi”; 13.04.2018. publicēts Latvijas Republikas oficiālajā izdevumā „Latvijas Vēstnesis” Nr.74), Īpašums atrodas:
	1. Transporta infrastruktūras teritorijā (TR);
	2. Mežu teritorijā (M);
	3. Lauksaimniecības teritorijā (L);
	4. Ūdeņu teritorijā (Ū),

kā arī tā daļā ir noteikta ekspluatācijas aizsargjoslas teritorija ap valsts aizsardzības objektu;

1. Darbība (derīgo izrakteņu ieguve) paredzēta Lauksaimniecības teritorijā (L) un Mežu teritorijā (M);
2. Saskaņā ar Ādažu novada teritorijas plānojuma Teritorijas izmantošanas un apbūves noteikumu 906.punktu, Lauksaimniecības teritorijā (L) derīgo izrakteņu ieguve atļauta atsevišķā zemes vienībā un pamatojama ar detālplānojumu. Ņemot vērā iepriekš minēto, paredzētā darbība (derīgo izrakteņu ieguve) visā platībā realizējama tikai pēc detālplānojuma izstrādes.
	1. Pašvaldību likuma 4.panta pirmās daļas 15.punkts un 10.panta pirmās daļas 21.punkts noteic, ka pašvaldībai ir autonomā funkcija saskaņā ar pašvaldības teritorijas plānojumu noteikt zemes izmantošanu un apbūvi, un tikai domes kompetencē ir pieņemt lēmumus citos ārējos normatīvajos aktos paredzētajos gadījumos;
	2. Teritorijas attīstības plānošanas likuma 12.panta pirmā daļa noteic, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus;
	3. Teritorijas attīstības plānošanas likuma 13.panta trešā daļa noteic, ka ja detālplānojuma ierosinātājs nav attiecīgā vietējā pašvaldība, to izstrādi un īstenošanu finansē ierosinātājs, par to noslēdzot līgumu ar vietējo pašvaldību;
	4. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punkts noteic, ka visus pašvaldības lēmumus, kas saistīti ar plānošanas dokumentu izstrādi un apstiprināšanu, pašvaldība piecu darbdienu laikā pēc to spēkā stāšanās ievieto sistēmā, pašvaldības tīmekļa vietnē, kā arī nodrošina informācijas pieejamību citos sabiedrībai pieejamos veidos;
	5. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 39.punkts, cita starpā, noteic, ka detālplānojumu izstrādā, teritorijas plānojumā vai lokālplānojumā noteiktajos gadījumos; ja plānota jaunu zemes vienību izveide un piekļuves nodrošināšanai jaunizveidotajām zemes vienībām nepieciešams izveidot jaunas ielas vai pašvaldību ceļus vai, ja paredzēts būvēt ceļa pievienojumu valsts un pašvaldību autoceļam un vietējās pašvaldības teritorijas plānojumā, lokālplānojumā, transporta attīstības plānā vai tematiskajā plānojumā nav atrisināta piekļuve vienam vai vairākiem zemes īpašumiem;
	6. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 98.punkts noteic, ka pašvaldība pieņem lēmumu par detālplānojuma izstrādes uzsākšanu, apstiprina darba uzdevumu un izstrādes vadītāju vai noraida iesniegumu, sniedzot atbilstošu pamatojumu;
3. Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 105.punkts cita starpā noteic, ka četru nedēļu laikā pēc lēmuma par detālplānojuma izstrādes uzsākšanu pieņemšanas izstrādes vadītājs tiem detālplānojuma teritorijā esošo nekustamo īpašumu īpašniekiem (tiesiskajiem valdītājiem), kas nav detālplānojuma ierosinātāji, un to nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju, nosūta paziņojumu par detālplānojuma izstrādi. Paziņojumu ievieto sistēmā, pašvaldības tīmekļvietnē, kā arī nodrošina informācijas pieejamību citos sabiedrībai pieejamos veidos,

pamatojoties uz iepriekš minēto un Pašvaldību likuma 4.panta pirmās daļas 15.punktu un 10.panta pirmās daļas 21.punktu, Teritorijas attīstības plānošanas likuma 12.panta pirmo daļu un 13.panta trešo daļu, Ministru kabineta 14.10.2014. noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, 39.punktu, 98.punktu un 105.punktu, Ādažu novada teritorijas plānojuma Teritorijas izmantošanas un apbūves noteikumu 906.punktu, kā arī ņemot vērā domes Attīstības komitejas 14.08.2024. atzinumu, Ādažu novada pašvaldības dome

**NOLEMJ:**

1. Uzsākt detālplānojuma izstrādi nekustamā īpašuma “Diži”, ar kadastra Nr. 8044 006 0015, zemes vienībai ar kadastra apzīmējumu 8044 006 0015, ar mērķi pamatot derīgo izrakteņu ieguvi.
2. Par detālplānojuma izstrādes vadītāju apstiprināt Ādažu novada teritorijas plānotāju Miķeli Cini.
3. Apstiprināt darba uzdevumu detālplānojuma izstrādei nekustamā īpašuma “Diži”, ar kadastra Nr. 8044 006 0015, zemes vienībai ar kadastra apzīmējumu 8044 006 0015 (1.pielikums).
4. Apstiprināt detālplānojuma teritorijas robežu (2.pielikums).
5. Noslēgt līgumu par detālplānojuma izstrādi un finansēšanu ar detālplānojuma ierosinātāju un izstrādātāju (3.pielikums).
6. Lēmumu par detālplānojuma izstrādes uzsākšanu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
7. Paziņojumu par detālplānojuma izstrādes uzsākšanu ievietot Teritorijas attīstības plānošanas informācijas sistēmā, pašvaldības tīmekļvietnē [www.adazunovads.lv](http://www.adazunovads.lv) un pašvaldības informatīvajā izdevumā “Ādažu Novada Vēstis”.
8. Detālplānojuma izstrādes vadītājam četru nedēļu laikā pēc lēmuma pieņemšanas nosūtīt paziņojumu par detālplānojuma izstrādes uzsākšanu nekustamo īpašumu īpašniekiem (tiesiskajiem valdītājiem), kuru īpašumā (valdījumā) esošie nekustamie īpašumi robežojas ar detālplānojuma teritoriju.
9. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
10. Par lēmuma izpildes kontroli atbild pašvaldības izpilddirektora vietniece.
11. Lēmumu var pārsūdzēt Administratīvajā rajona tiesā, Baldones ielā 1A, Rīgā, viena mēneša laikā no tā spēkā stāšanās dienas.

Pielikumā:

1. Darba uzdevums detālplānojuma izstrādei.
2. Detālplānojuma teritorijas robeža.
3. Līguma projekts par detālplānojuma izstrādi un finansēšanu.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU